**29. 01. 1990 ( Vin minerii )**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O veste aleargă ca fulgerul în nori,

Pe unde, la radio, pe fulg de ninsori,

Au sosit minerii din Lupenii de Jii,

Blânzi ca niște zmei, îs numa’ vreo cinci mii,

Chemați de Tătuca și Roman cel șef,

Să snopească iute după cum au chef,

Niște Tulburenți deja tradiționali,

Democrați de vest, chiar intelectuali,

Să le aresteze și gândul libertin,

Să le mai interzică din spiritul Creștin

Să fie pedepsiți cu pumnul și ocară,

Căci nesimțiții au uitat mânia proletară.

Apoi, în pauze, s-aplice noi remedii,

Să devasteze așa în glumă niște sedii

Unde sălășuiesc Istoricii mișei

Ce vor să fure osul din gura lor de lei !

„ Liberali în blugi și geacă,

Care n-au văzut o vacă !!!!!”

...........................................................

Haideți la lupta cea mare,

Miner cu FSN să ne unim,

Chiar dacă cineva mai moare,

Un neocomunism să făurim !